**ELŐTERJESZTÉS**

Bátaapáti Község Képviselő - testületének 2020. október 27-i

rendes/rendkívüli testületi ülésére

|  |  |
| --- | --- |
| Tárgy: | Bátaapáti Község Szervezeti és Működési Szabályzatáról szóló 12/2013. (IX.27) önkormányzati rendeletének módosítása |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 68. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Általános indokolás

Bátaapáti Község Önkormányzatának Képviselő-testülete a 2020. július 1. napján tartott ülésén döntött a falugondnoki szolgálat létrehozásáról **(71/2020 (VII.01.) Képviselő-testületi határozat)**. A szolgálat működtetéséhez szükséges, hogy a törzskönyvi kivonatunk tartalmazza a „107055 Falugondnoki, tanyagondnoki szolgáltatás” kormányzati funkciót. Az Önkormányzat által használt kormányzati funkciók listáját a Bátaapáti Község Szervezeti és Működési Szabályzatáról szóló 12/2013. (IX.27) önkormányzati rendeletének (továbbiakban: SZMSZ) 1. sz. melléklete tartalmazza, melyet szükséges bővíteni a fent említett funkcióval azért, hogy a törzskönyvi bejegyzést végre tudjuk hajtani.

Részletes indokolás

**1. §-hoz**

Az SZMSZ 1. sz. mellékletének módosításáról rendelkezik

**2. §-hoz**

A hatályba léptető rendelkezést tartalmazza.

Kérem a Tisztelt Képviselő-testületet, hogy szíveskedjen a rendelet-tervezetet megvitatni és azt elfogadni.

Bátaapáti, 2020. október 20.

Krachun Szilárd sk.

 polgármester

**Előzetes hatásvizsgálat, indoklás, véleményeztetés**

**Bátaapáti Község Önkormányzata képviselő-testületének**

**Szervezeti és Működési Szabályzatról szóló 12/2013. (IX.27.) önkormányzati rendeletének módosításáról – rendelet tervezethez**

1. **Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: nem releváns

- gazdasági hatása: nem releváns

- költségvetési hatása: nem releváns

b) környezeti és egészségi következmények:

- nem releváns.

c) adminisztratív terheket befolyásoló hatások:

- A tervezet a jelenlegi adminisztratív terheket nem emeli.

**A jogszabály megalkotásának szükségessége, a jogalkotás elmaradásának várható következményei:**

A képviselő-testület munkájának elősegítése teszi szükségessé a rendelettervezet elfogadását.

**A jogszabály alkalmazásához szükséges feltételek:**

- a személyi feltétel: rendelkezésre áll, a hivatal rendelkezik az adminisztratív tevékenységhez szükséges létszámmal

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

A rendelet módosítását az testületi ülésen meghozandó egyes döntés megalapozása teszi szükségessé.

**3. Véleményeztetés**

A rendelet-tervezetet véleményeztetési kötelezettség nem terheli.

Bátaapáti, 2020. október 20.

Füle Mária sk.

jegyzői megbízott

**Bátaapáti Község Önkormányzata Képviselő-testületének**

**/2020.(…...) önkormányzati rendelete**

**Bátaapáti Község Önkormányzatának**

**Szervezeti és Működési Szabályzatáról szóló 12/2013. (IX.27.) önkormányzati rendeletének módosításáról**

(tervezet)

Bátaapáti Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 2. pontjában és 53. § (1) bekezdésében kapott felhatalmazás alapján, valamint az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. § Bátaapáti Község Önkormányzatának Szervezeti és Működési Szabályzatáról szóló 12/2013. (IX.27.) önkormányzati rendeletének 1. sz. melléklete helyébe jelen rendelet 1. sz. melléklete lép.

2. § (1) E rendelet a kihirdetést követő napon lép hatályba.

Krachun Szilárd dr. Márton Antal

polgármester aljegyző

Kihirdetési záradék:

A kihirdetés napja: 2020. október

dr. Márton Antal

aljegyző

 **1. melléklet**

**Kormányzati funkciók:**

011130 Önkormányzatok és önkormányzati hivatalok jogalkotó és általános igazgatási tevékenysége

013320 Köztemető- fenntartás és működtetés

013350 Az önkormányzati vagyonnal való gazdálkodással kapcsolatos feladatok

041231 Rövid időtartamú közfoglalkoztatás

041232 Start-munka program- Téli közfoglalkoztatás

041233 Hosszabb időtartamú közfoglalkoztatás

041236 Országos közfoglalkoztatási program

045120 Út, autópálya építése

045160 Közutak, hidak, alagutak üzemeltetése, fenntartása

046020 Vezetékes műsorelosztás, városi és kábeltelevíziós rendszerek

051030 Nem veszélyes (települési ) hulladék vegyes ( ömlesztett ) begyűjtése, szállítása, átrakása

061020 Lakóépület építése

063020 Víztermelés,- kezelés,- ellátás

064010 Közvilágítás

066020 Város-, községgazdálkodási egyéb szolgáltatások

072111 Háziorvosi alapellátás

072311 Fogorvosi alapellátás

081030 Sportlétesítmények, edzőtáborok működtetése és fejlesztése

081071 Üdülői szálláshely –szolgáltatás és étkeztetés

082044 Könyvtári szolgáltatások

082091 Közművelődés- közösségi és társadalmi részvétel fejlesztése

082092 Közművelődés- hagyományos közösségi kulturális értékek gondozása

091220 Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

106010 Lakóingatlan szociális célú bérbeadása, üzemeltetése

104037 intézményen kívüli gyermekétkeztetés

107051 Szociális étkeztetés

107052 Házi segítségnyújtás

107055 Falugondnoki, tanyagondnoki szolgáltatás